VerdsEquo defensa la legalitat de les actuacions preses pel partit – VerdsEquo\nVerdsEquo defensa la legalitat de les actuacions preses pel partit\nPublicat el 8 Juliol 2016 en General\nEls i les portaveus i representants de VerdsEquo han comparegut este matí en roda de premsa en la Seu Nacional de Compromís per presentar la I Trobada Jove i aclarir les recents informacions aparegudes al voltant del cas del grup de militants sancionats per l’organització.\nPaula Espinosa i Adrián Suay, com representants de Joves VerdsEquo, han presentat la I Trobada Jove organitzada per Joves VerdsEquo i la Red EQUO Joven. Este encontre tindrà lloc este cap de setmana en València i suposarà la constitució del col·lectiu del jovent ecologista al País Valencià.\nA la Trobada acudiran Juantxo López de Uralde i Rosa Martínez, co-portaveus d’EQUO, i diversos representants de VerdsEquo del País Valencià. Dissabte 9 a la vesprada, el jovent ecologista ha organitzat dues taules redones on s’hi debatrà sobre com enfrontar el canvi climàtic tant des del punt de vista global com local.\nJulìa Álvaro, portaveu de VerdsEquo, ha donat la benvinguda a la Trobada i ha recordat que la lluita contra el canvi climàtic serà el gran repte de la humanitat en aquest segle XXI.Àlvaro, ha recalcat que VerdsEquo“ha crescut i és un partit visible, la qual cosa és positiva”.\nJuan Ponce, el diputat de les Corts Valencianes, ha defés que, en relació a l’expedient disciplinari obert a alguns militants, “les actuacions del partit preses han sigut conforme a les vies democràtiques previstes, per consens o per molt amples majories en totes i cadascuna de les instàncies de VerdsEquo”. El diputat ha recolzat l’actuació de la Comissió d’Arbitratge, oberta en defensa del bon funcionament del partit i la composició de la qual fou decidida quasi per unanimitat.\nCristina Rodríguez, diputada per Alacant, ha negat les afirmacions de qualsevol irregularitat, i ha assegurat que “no seguiria formant part d’un partit que no actuara de manera impecable” i que, en la seua essència, ha actuat amb total transparència.\nCarles Arnal, dirigent històric dels Verds i membre de VerdsEquo, ha destacat que la seua dimissió de la Conselleria de Medi Ambient i Canvi Climàtic es deu a motius personals que res tenen a veure amb les informacions aparegudes en premsa. Arnal ha aprofitat per donar tot el seu suport al secretari autonòmic de Medi Ambient, Julià Álvaro.\nGiuseppe Grezzi, regidor de Mobilitat Sostenible de València, ha destacat l’autonomia del partit VerdsEquoper a la presa de decisions en relació amb EQUO, el seu referent federal. “EQUO no ha pres cap mesura contra VerdsEquo perquè som un partit sobirà”, ha sentenciatGrezzi.\nEls representants de Verds Equo consideren que han de centrar-se en l’acció de govern en benefici de tots els valencians, i donen per acabada esta polèmica.\n← València acull la I Trobada Jove de VerdsEquo\nJoves VerdsEquo del País Valencià es constitueix com l’organització juvenil de VerdsEquo →


La JSUC i el PSUC viu diem: No són suïcidis, són assassinats! – PSUCviu\nNotícies i Comunicats JSUC - Joventut Comunista La JSUC i el PSUC viu diem: No són suïcidis, són assassinats!\nAvui rebem la notícia que la companya Mónica de la PAH de Banyoles ens ha deixat. Volem transmetre en nom de la JSUC i el PSUC-viu les més sinceres condolences als familiars,\nTot just ahir alguns/es s’omplien la boca amb les meravelles de la nostra constitució aquesta, a l’article 47 recull el dret a l’habitatge digne i adequat i que són els poders públics els que han de promoure les condicions necessàries i establir les normes pertinents per a poder fer aquest dret efectiu. L’assassinat de la companya, és una mostra més d’un estat que no ens defensa ni ens protegeix.\nPlenes i plens de ràbia volem deixar clar que no es tracta d’un suïcidi, si no d’un assassinat més per part d’aquest sistema que permet que hi hagi cases sense gent i gent sense cases. Hi ha clars responsables d’aquestes situacions i és per això que els hem de senyalar i responsabilitzar. Governs del PP i anteriors del PSOE no van aprovar un canvi de llei que respectés el dret constitucional a l’habitatge, així com el Govern de Mas que amb la llei Onnibus va suprimir que a Catalunya es pogués expropiar els habitatges buits per fer-ne un ús social. Són els banquers i especuladors de fons d’inversió els que compren els habitatges desnonats, i els que surten beneficiats d’aquesta política. El capital i els seus representants polítics, són els responsables.\nLa JSUC – Joventut comunista i el PSUC viu fem una crida a tota la població a organitzar-se i obrir escletxes a aquest sistema que és incompatible amb la vida humana i la dignitat de tots i totes! No són suïcidis, són assassinats!\nTransformem la ràbia i la impotència en organització per vèncer.\nJSUC - Joventut Comunista, Uncategorized


CIFEC (Ferreteries) ha incorporat versió en català a la seva web, amb el domini .cat.Bing, el nou cercador de Microsoft en fase de proves a Europa, té versió en català.La nova terminal T1 de l'Aeroport Barcelona, ina...\n137 universitats estrangeres oferiran estudis en catal?\nL'Institut Ramon Llull subvencionarà estudis en català a un total de 137 universitats de fora del nostre domini lingüístic, de 33 països diferents, pel curs 2009-2010.[+] ...\nS'han fet fins a 300 desc? rregues de llibres electr\nEl president balear creu que 'la reciprocitat entre IB3 i TV3 garanteix el m? xim de televisi\nPer Joan Sol? hauria de ser l'Estat qui 'defens\nExigeix que el català sigui 'exactament igual' que el castellà 'en tots els sentits' [+] ...\n50 ANYS DE LA NOVA CAN\nAquest any n’ha fet cinquanta que Raimon va composar la cançó “Al vent” i també ha complert la mateixa edat el manifest fundacional de “Els Setze Jutges”, inicis de la Nova Cançó. Per celebr...\nNO OBLIDEM QUE JA FUNCIONA EL TEL\nTelèfon de la llengua [+] ...\nL´Acadèmia Valenciana de la Llengua (AVL) va mantindre ahir la primera reunió institucional amb l´arquebisbe de València, Carlos Osoro, des de la seua presa de possessió el passat 18 d´abril. Tant l´enti...\nCap de setmana de festivals amb l'Acampada Jove i el Rebrot\nL'Acampada Jove i el Rebrot faran que aquest sigui un cap de setmana de festivals. Per una banda, la vila de Montblanc (a la Conca de Barberà) acollirà l'Acampada Jove, el festival políticomusical que organitzen anualment les ...\nEl Suprem espanyol referma la validesa del t\nEl Tribunal Suprem espanyol ha desestimat el recurs de cassació interposat per la Generalitat Valenciana contra la sentència dictada pel Tribunal Superior de Justícia del País Valencià. [+] ...\nEl catal? suma\nEl català és la nostra llengua comuna perquè proporciona valor afegit. L’ús i la presència de la llengua catalana en qualsevol àmbit sempre suma: un nouvingut que adopta el català millora les seves op...\nUn punt de trobada per a tots els tècnics que treballen diàriament en la difusió i consolidació del català en tots els àmbits [+] ...\nDiccionari visual editat conjuntament pel Consell de Mallorca i l’Ajuntament de Palma. És un primer contacte amb la llengua catalana mitjançant imatges que representen el vocabulari més quotidià.[+] ...\nELS FISCALS REBRAN SUPORT INDIVIDUALITZAT PER APRENDRE CATAL\nUn total de 30 dels 36 nous fiscals destinats a Catalunya disposaran de més suport lingüístic per aprendre la llengua i el dret civil català --els altres sis ja ho coneixen-- gràcies a un programa pilot de suport de la Fis...\nEL 42% DELS UNIVERSITARIS VOLEN LES CLASSES EN CATAL\nTres de cada quatre universitaris catalans creuen que l'us del català és predominant respecte al castellà en la docència, segons l’estudi “Usos, actituds i identitats lingüístics entre l’estudi...\n"HARRY POTTER I EL MISTERI DEL PR\nDemà arriba a les pantalles “Harry Potter i el misteri del príncep” basada en la novel·la homònima de J.K. Rowling. Voldemort exerceix cada cop més poder sobre el món Muggle i Hogwarts deixa de ser un ...\nSPANAIR VA PER FEINA: EL CATAL\nLa compra d'Spanair per Catalana d'Iniciatives va ser una operació amplament celebrada pel gruix del catalanisme polític, que havia tingut una participació decisiva en l'èxit del tracte. [+] ...\nUna representació dels promotors de la Iniciativa Legislativa Popular (ILP) “Televisió Sense Fronteres”, formada pels expresidents de la cambra catalana, Heribert Barrera i Joan Rigol, i el president d’Acció Cultural...\nLa majoria dels exàmens de selectivitat a les Illes Balears es responen en llengua catalana. Així ho constaten les dades del Grup de Recerca Sociolingüística de les Illes Balears, [+] ...\nArriba la Festa del Firefox 3.5 a Barcelona\nL'Espai Mallorca acollirà demà a partir de les 7 del vespre la festa de sortida del Firefox 3.5 de Barcelona, un acte organitzat per la comunitat local de Mozilla i Softcatalà que compta amb la col·laboració de la Fu...


ERC es manté, amb dubtes, en el "pla A" - El triangle\nEl portaveu d’ERC, Sergi Sabrià, ha explicat durant una entrevista concedida aquest dimarts a RAC1 que treballen amb Junts per Catalunya per implementar el seu “pla A”: investir com a president del govern de la Generalitat Carles Puigdemont. Però també ha manifestat dubtes sobre la viabilitat d’aquest pla, ja que ha dit, en referència a Junts per Catalunya, que “ara ens han de transmetre com fer efectiva aquesta proposta”, que troba que “no és senzilla”. En tot cas, ha assegurat que ara per ara no treballen amb cap alternativa a la investidura de Puigdemont, el candidat independentista que va rebre més vots el 21-D.\nSabrià també ha declarat que, en el marc d’unes negociacions que ha titllat de “discretes”, plantegen restituir el govern que va ser cessat quan es va aplicar l’article 155 de la Constitució, de manera que Oriol Junqueras, actualment a la presó d’Estremera, seria novament vicepresident. També ha dit que és “una opció” però no “una certesa” que Carme Forcadell, la qual ha format part de la llista electoral d’ERC, repeteixi com a presidenta del Parlament de Catalunya, possibilitat que depèn, segons ha afegit el portaveu republicà, de la voluntat de la mateixa Forcadell.\nD’altra banda, quant a les polítiques que desplegaria un eventual nou govern independentista de la Generalitat, Sabrià ha avançat, en la línia de les declaracions de les formacions independentistes d’altres moments del procés, que “no demanarem permís” per “ajudar els més necessitats”. Així mateix, ha descrit el referèndum pactat com una “pantalla passada” i ha apostat per encetar una etapa “més estable”.\nPrevQuin boicot ha de suportar Toni Albà?


Màxima nutrició de la pell amb olis vegetals | ets el que menges\nOlis vegetals: la màxima nutrició per a la pell\n6 de desembre 2011 | Actualitzat el 10 de febrer 2020 per Jordina Casademunt\nSi el que necessitem és hidratar la pell, no hi ha res millor que els olis vegetals. N’hi ha de diversos tipus i per a necessitats diferents: oli de jojoba, d’ametlles dolces, d’argània, de rosa de mosqueta…\nEls trobem de manera individual o com a ingredients dels cosmètics naturals per aconseguir l’efecte emulsionant en comptes dels olis minerals presents en els cosmètics convencionals. Només per aquest punt ja val la pena escollir cosmètics naturals, perquè ens assegurem una aportació nutricional que no ens donen els productes convencionals.\nEls olis vegetals són ideals per cuidar la pell. Existeixen des de temps immemorials i s’han utilitzat per a les cures de la bellesa; fins i tot les grans civilitzacions de l’Antic Egipte, Roma i Grècia els consideraven “or líquid” i símbol del poder.\nLa pell necessita nutrients, alimenta-la!\nLa pell, per tenir una bona salut, necessita rebre nutrients essencials i oxigen. A través de la circulació sanguínia, li arriba l’aportació de substàncies nutritives procedents de l’alimentació, com són els àcids grassos essencials omega-3 i omega-6.\nPerò també pot rebre nutrients gràcies als cosmètics naturals i biològics. Mitjançant la utilització d’olis vegetals corporals, la pell rep una bona aportació d’àcids grassos essencials, nutrients necessaris per mantenir l’estructura de l’epidermis ben hidratada i amb la màxima vitalitat.\nEls olis vegetals: riquesa en nutrients essencials\nEls olis vegetals són rics en àcids grassos essencials que formen part de l’estructura de les membranes de les cèl·lules de la pell. Si aportem olis essencials a la pell aconseguirem donar-li tonicitat i elasticitat i regenerar-la.\nA més, els olis vegetals són rics en vitamines liposolubles A, D, K i E, que protegeixen la pell davant dels agents de degeneració i oxidació que afavoreixen l’envelliment prematur.\nOli de rosa mosqueta de Xile\nOli molt ric en omega-3. És excel·lent per regenerar l’epidermis, facilita la renovació generació del col·lagen i contribueix a prevenir l’aparició d’arrugues (efecte antiedat). Proporciona els elements necessaris per mantenir la pell suau i elàstica, i també prevé l’envelliment prematur.\nTé un 80% d’àcids grassos essencials amb una proporció omega-6/omega-3 d’1:1. És ideal per a la dona embarassada. L’aplicació d’un bon oli de rosa mosqueta de qualitat permet una regeneració cel·lular excel·lent i aporta suavitat, to i elasticitat a la pell.\nUtilitzat àmpliament en cosmètica per les seves propietats emol·lients (lubricants), hidratants i nutritives. Es fa servir com a base per a massatges amb en la utilització d’olis essencials, i a més és molt adequat per a tot tipus de pell, normals, irritades i seques. Les seves propietats hidratants prevenen la sequedat de la pell. Resulta una alternativa excel·lent a les cremes desmaquillants.\nEn la seva composició destaca l’aportació d’àcids grassos omega-9, omega-6 i omega-3.\nAmb propietats antioxidants excel·lents, és un oli molt resistent a la calor. L’oli de jojoba també és conegut amb el nom de cera líquida, perquè els elements que el componen s’ajusten més als components de la cera líquida que als d’un oli vegetal. Té una composició similar a les ceramides, component greixós de les membranes cel·lulars.\nTé propietats calmants, suavitzants i penetra fàcilment sense deixar una sensació de greix. És adequat per a tot tipus de pell.\nAjuda a reforçar la protecció natural de l’epidermis. S’utilitza per a la cura de pells sensibles, esquerdades i enrogides pel sol. Ideal per als bebès.\nUtilitzat àmpliament en la medicina ayurvèdica, ja que escalfa, nodreix l’organisme i tranquil·litza el sistema nerviós gràcies a la lecitina que conté.\nAquest oli es troba moltes vegades com a base de protectors solars, ja que una de les seves accions principals és la de contribuir al paper de filtre solar (absorbeix un 35% els rajos UVB).\nProvinent del Marroc, aquest oli té una quantitat molt elevada de vitamina E, un 80% d’àcids grassos insaturats, entre els quals destaquen un 45% d’àcid oleic (àcid gras monoinsaturat) i un 35% d’àcid linoleic (omega-6).\nEntre les seves propietats destaca un efecte regeneratiu de la pell, un efecte antiedat, antisèptic i fungicida ideal per a cremades de sol; suavitza, hidrata i aporta brillantor a la pell, n’afavoreix l’oxigenació i li proporciona elasticitat.\nAl mateix temps, la protegeix de les agressions externes, restaura la capa hidrolipídica cutània i reestructura i enforteix les ungles i els cabells.\nEls principals olis vegetals del mercat\nTrobem molts tipus d’olis vegetals al mercat. A continuació en descrivim uns quants, però el que és important és escollir olis vegetals de qualitat. Per això sempre recomanem que, a l’hora de comprar-ne un, porti el segell ecològic.\nOli de jojoba. Per a pells inflamades, psoriasi, èczema, acne. Ideal per a pells greixoses o mixtes.\nOli de sèsam. Psoriasi, èczema; tot tipus de pell. És reestructurant, permet una hidratació millor i suavitza la pell.\nOli d’ametlles dolces. Per a pells seques i irritades. Pot ser utilitzada per a tot tipus de pell.\nOli d’os d’albercoc. Per a tot tipus de pell. Molt utilitzat com a contorn d’ulls. Base excel·lent per a les barreges amb olis essencials.\nOli d’os d’argània. Gran regenerant i reestructurant. Oli amb efecte antiedat. Compensa la desnutrició de la pell, responsable de l’envelliment cel·lular.\nOli de germen de blat. Ideal per a pells seques amb tendència descamativa. Regenera la pell.\nOli d’avellana. Calma i suavitza la pell. Ideal com a base per a massatges.\nOli de rosa mosqueta. Gran acció regenerant, eficaç contra les arrugues i cicatrius. També va bé per a pells amb acne, cuperosi o èczema.\nOli de calèndula. Ideal per als bebès, calma les pells més delicades.\nMarques com Pranarôm, Essential’Arôms ofereixen olis vegetals ecològics. Pel que fa als cosmètics amb el segell ecològic i que presenten en la composició olis vegetals de qualitat trobem Cattier, Dr. Hauschka, Florame, Farfalla, Logona, Santé, Aquabio, entre d’altres.\nDermatitis atòpica II: La microbiota, l'enemic invisible de la pell


Activitats de Nadal (Infantill i Primària) - Aula Balear\nActivitats de Nadal (Infantill i Primària)\nEl Nadal ja és aquí, i us volem informar d’algunes de les activitats i esdeveniments que durem a terme a l’escola:\nDimarts 15: Des de la Comissió de solidaritat s’ha organitzat el muntatge a l’entrada de l’escola d’una paradeta de s’Altra Senalla amb productes de comerç just, per tal de fomentar el consum responsable.\nDivendres 18: Visita dels Patges Reials al gimnàs de l’escola.\nLliurament d’informes de primària.\nDimarts 22: Visita al cinema dels alumnes de primària:\n+ de 1r a 4t: “El viaje de Arlo” al cinema Ocimax\n+ 5è i 6è: "Stars Wars" al cinema Ocimax\nTeatre per als alumnes d’infantil al gimnàs de l’escola: “Quin embolic d’emocions” ( companyia: Disset teatre)\nLa jornada acaba dimarts 22 de desembre a les 14:00h i no hi haurà extraescolars ni servei de guarderia a l’horabaixa, per tant recordau que aquest dia l’escola es tancarà a les 15:00h per als nins i nines de menjador. El dia 8 de gener tornarem a les aules, tots amb les energies renovades d’un nou any.\nTambé us demanam que a les 9:00h, no aparqueu davant el pati per facilitar l’estacionament dels autobusos que duran als alumnes al cinema.\nUs desitjam unes bones Festes de Nadal, i que tengueu un molt bon any 2016.\nL’equip d’Aula Balear\nEls alumnes que no hagin d’assistir al cinema hauran de lliurar signat el corresponent full a la secretaria del centre, abans del divendres 18 de desembre. Podeu descarregar-lo a la secció "Administració/Tràmits" de la plana web, o demanar-lo a la secretaria de l’escola.\nBenvinguda a l’alumnat de Cicles Formatius del Centre!!!


Ballesteros acusa els Mossos d'actuar "tard, malament i de forma desproporcionada" a Llagostera\nL'alcalde de Tarragona, Josep Fèlix Ballesteros, enviarà una carta al conseller d'Interior, Ramon Espadaler, perquè li doni les explicacions pertinents\nRedacció 23/06/2014 - 18.32 Actualitzat 23/06/2014 - 20.23\nL'alcalde de Tarragona, Josep Fèlix Ballesteros, exigirà responsabilitats al conseller d'Interior per l'actuació, segons diu, lamentable dels Mossos en el partit que el Nàstic va jugar a Llagostera. Josep Fèlix Ballesteros diu que els incidents van acabar amb una quinzena d'aficionats tarragonins ferits.\nBallesteros ha apuntat directament als comandaments dels Mossos com a responsables d'actuar "tard, malament i de forma desproporcionada" a Llagostera, i critica l'actitud de provocació d'alguns aficionats llagosterencs. L'alcalde diu que els antiavalots, en lloc d'actuar de manera preventiva, ho van fer "amb violència gratuïta" quan els seguidors d'un i altre equip ja s'agredien. Per la seva banda, fonts policials diuen que "els Mossos van intervenir en veure que els ànims s'encenien i la situació podra degenerar en aldarulls." Neguen que hi hagués càrrega i diuen haver fet servir la mínima força imprescindible.\nAquest dimecres enviarà una carta al conseller d'Interior, Ramon Espadaler, perquè li doni les explicacions pertinents.\nBallesteros diu que l'Ajuntament està recopilant imatges que demostren els fets denunciats.\nResposta des de Llagostera\n"El que és trist és que allò que podia ser una festa, acabés d'aquesta manera"\nL'alcalde de Llagostera defensa l'actuació dels mossos i respon a Ballesteros que "no s'ha adonat de qui provocava".\nFermí Santamaria, ha defensat l'actuació dels Mossos d'Esquadra després del partit en què l'equip local va vèncer al Nàstic i va pujar a Segona A. Santamaria ha respost a l'alcalde de Tarragona, que no s'ha adonat "qui provocava a qui", perquè precisament un grup d'aficionats del Nàstic va llançar pedres i ampolles a la gespa mentre els llagosterencs celebraven la victòria. Santamaria, que ha enviat una carta als mossos felicitant-los per haver actuat a temps, lamenta que ara l'alcalde de Tarragona critiqui que els antiavalots anessin a deshora. "El que és trist és que allò que podia ser una festa, acabés d'aquesta manera", ha dit Santamaria.\nL'alcalde de Tarragona, crític amb els incidents a Llagostera


en familia archivos - Talleret Craft\nPublicado el 9 septiembre 2018 4 agosto 2020 451255d95dDeja un comentarioPublicada en Tutorial\nAquest estiu el taller que ha tingut més èxit ha estat el de VENTALLS “fet per mi”, amb colors molt llampants i tota la vostra creativitat, he visitat alguns pobles per festes i biblioteques per compartir-ho amb vosaltres. Us ensenyo com han quedat, i un petit tutorial: Si us voleu fer un a casa vostra, […]\nPublicado el 16 mayo 2017 451255d95dDeja un comentarioPublicada en Sin categoría\nLa Junta de Residus de Catalunya ens diu referent al malbaratament alimentari: Del total de residus municipals que es generen a Catalunya 1,18 milions són fracció orgànica, és a dir, restes de menjar, de les quals 262.000 tones són aliments malbaratats. Això correspon al 6,3% del total de residus municipals generats a Catalunya, i equival a […]\nAquestes postals han fets els nens i nenes\nPublicado el 24 noviembre 2015 Talleret Craft a la FarresDeja un comentarioPublicada en Sin categoría\nAvui hem estat a la Biblioteca Can Rajoler de Parets del Vallès fent un taller de POSTALS DE NADAL. Nadales per felicitar als familiars d´alló més originals. Els nens i nenes eren ben petits, molts de 3-4 anys i alguns de 6 anys, però no per això han deixat de fer meravelles amb els materials […]\nFem felicitacions de Nadal, quines ganes ¡¡\nPublicado el 17 noviembre 2015 Talleret Craft a la FarresDeja un comentarioPublicada en Sin categoría\nDoncs sí, ja tenim ganes de començar a fer felicitacions de NADAL , perquè tenim moltes i moltes idees diferents i moltes ganes de posar-les en pràctica amb vosaltres. El primer taller que farem serà a la BIBLIOTECA DE CAN RAJOLER de Parets del Vallès, quan?? serà dimarts 24 de novembre a les 18 horesper totes […]\nMagranes o carbasses???\nPublicado el 29 octubre 2015 451255d95dDeja un comentarioPublicada en Sin categoría\nEstem a la tardor, SI SI , i la tardor ens ofereix tradicions i elements de la natura que ens ajuda a cel.lebrar-les. Cel.lebrem la castanyada per Tots Sants amb fruïts i aliments de tardor : magranes, castanyes, boniatos… també fem panellets i acompanyem amb el nostre vi dolç que ens encanta. Altres cultures també […]\nTallers i experiències al TALLERET CRAFT\nPublicado el 4 septiembre 2015 451255d95dDeja un comentarioPublicada en Sin categoría\nAl TALLERET CRAFT ja tenim tot enllestit per començar els tallers i activitats a l´octubre, aquí teniu el nostre fulletó perquè, segons edat o interessos us hi pogueu apuntar. Recordeu, PLACES LIMITADES ¡¡¡ Per poder formalitzar la vostra inscripció heu d´anar a La Farrés i omplir el formulari segons el curs o taller que esteu […]


II CURSA DE LES FONTS – SudActiu\nPublicada el 28/04/2009 per sudactiu\nQuè puc dir d’una de les curses més ben organitzades, amb millor vistes de les Terres de l’Ebre (en permís de Paüls), amb un gran poble volcat amb els corredors i com no amb un ambient ja típic en les curses del nostre circuit Pam i Toc. Doncs solament que felicitar a tots els organitzadors i voluntaris per a que seguiexen així any rera any i de ben segur que cada cop aquesta cursa es farà més important.\nDurant petits trams del recorregut vaig intercanviar algunes paraules amb gent provinent de Tarragona i de Castelló i tots coincidien amb l’alt nivell organitzatiu que tenim a aquí a les curses de les terres del Sud. Molts prefereixen fer una horeta de cotxe i baixar per aquí baix que quedar-se per la ciutat amb curses multitudinàries i amb menys qualitat que per aquí.\nBueno deixant a banda aquests petits incisos, m’agradaria destacar la gran participació SudActiu-falduda i de germanor (Santi del Mas de Barberans, Carlos d’Amposta i algun més que em deixo) que hem tingut en la 2a edició de les cursa de les Fonts a Xerta. Gairebé una vintena de SudActius envoltats de 230 participants més, originaris de tot arreu vam completar el cartell de la cursa. Amb un recorregut meravellós, però molt dur, tots vam poder acabar la cursa, tret de Tonya que es va lesionar. Des d’aquí enviar molts ànims i que es recupere pronte.\nPel que fa a la carrera va seguir la tònica habitual amb Maresma davant seguit d’Agus a pocs minuts. Tot i això es van adelantar un parell de vegades amb alts i baixos per part dels dos. A veure quin dia arribaran agafats de la maneta com tan li agrada a Fernando, jejejeje. Per darrera Castell i Carrascoso van mantenir un bon duel que va acabar amb Castell mig minut per davant. A continuació i gairebé tot seguits vam arribar tota la trup, amb un intractable Paco Mariné (que va tornar a fer podium), jo mateix (Feliu), Ramón, Santi, Mingo i Omar que vam arribar amb un franja intermitja de 5 minuts. Una mica més detràs van arribar Fornós (que ja va fer cim amb rampes als bessons: fes-te les plantilles….; Fernando, Serrano, Pàmies, Dani, Ivan, Ayuso i David Juan (un altre agermanat de Santa Barbara que hem adoptat).\n1 QUERAL IBAÑEZ, REMIGIO SM 1 VINAROS 2:28:07 (una màquina de Valencianet)\n17 MARESMA FELIPO, LLUC SM 13 ULLDECONA 2:54:40\n22 JUAN-CAMPS CASTELL, AGUS SM 18 ULLDECONA 3:01:02\n37 CASTELL ROIG, JORDI SM 30 ULLDECONA 3:11:34\n38 VIZCARRO CARRASCOSO, JOSEP SM 31 ULLDECONA 3:12:02\n60 MARINE OLLE, PACO MM 3 ULLDECONA 3:20:28\n66 FERRE ROIG, FELIU SM 54 ULLDECONA 3:22:21\n68 TORRENT BELTRAN, RAMON SM 56 ULLDECONA 3:22:33\n69 PRADES SABATER, SANTI SM 57 MAS DE BARBERANS 3:23:54\n70 MARIN CASTELL, OMAR SM 58 ULLDECONA 3:25:21\n75 VIDAL SORIANO, DOMINGO SM 61 ULLDECONA 3:26:17\n94 PAMIES, JORDI SM 74 TARRAGONA 3:32:15\n97 35 ITARTE VALLS, DANI SM 76 TORTOSA 3:33:25\n104 FORNOS VILLARRASO, ANTONIO FRANCISCO SM 83 ULLDECONA 3:35:23\n117 SERRANO TORRES, JUAN JOSE SM 92 ULLDECONA 3:41:48\n119 FERNANDO ROYAL, JOSEP ENRIC SM 94 ULLDECONA 3:43:00\n156 GOLDERO BOU, CARLOS SM 118 AMPOSTA 3:58:59\n175 AYUSO CARCELLER, PERE VM 28 ULLDECONA 4:11:09\n201 JUAN MOLINER, DAVID SM 147 SANTA BARBARA 4:35:05\nVaya equipet estem fent, això dona gust, a veure si seguim així que només per l’ambient ja val la pena anar a còrrer i passar un dissabte o diumenge.\nAra primer de tot a recuperar-se i després a preparar-se per a la de Pallerols que m’han dit que serà molt corredora…\n(Fotos obtingudes als enllaços de la web de la cursa).\n2 pensament sobre “II CURSA DE LES FONTS”\nfeliufr ha dit:\n30/04/2009 a les 13:45\nTota la raó Mingo, però bueno hem de ser realistes i tenir en compte que els més veteranos tan sols fa un anyet i algo que han començat a corre i la resta no arriba a l’any. Podríem dir que som novatos i ara per ara lo més important és que la gent disfrute, després els resultats ja vindran sols.\nLa pròxima setmana penjaré la classificació per equips i hem d’apretar per entrar al top3 que crec que podem…\n30/04/2009 a les 13:05\nbona crònica. No obstant em de veure que entre Feliu i Mingo hi han 4 minuts, però estem a + de 60 pos.; i que encara ens queda feina per ficar-mos un bon grapat de Sudactiu al top 50. Mira si pots penjar les class. d’equips, anem molt endarrera; ens animarà a continuar. I a veure si algun dia guanyem el pernil.


Entrevista a Quique Setién, entrenador del FC Barcelona\n12 min. Barcelona 26/06/2020 14:42\nNATALIA ARROYO / TONI PADILLA\nA Quique Setién (Santander, 1958) li ha tocat viure una temporada ben estranya, en un club on un empat es considera una decepció. El tècnic càntabre valora el moment del Barça en una entrevista en què un dels dos entrevistadors passarà a ser l’entrenadora de la Reial Societat d'aquí pocs dies.\nToni Padilla: Li ha de donar cap consell a la Natalia?\nNo, no, està molt preparada, no li calen gaires consells. Només de sentir-la parlar de futbol ja ho saps.\nTP: Ha estat un any estrany. Arriba al Barça, un club on cal guanyar i fer-ho jugant bé... i li toca viure aquesta pandèmia, una situació mai viscuda. Com ho va afrontar?\nEns ha tocat viure un fet extraordinari, és cert. Però li ha passat a tothom. És una situació diferent per a tots. Ens va tallar el ritme, però per al cos tècnic ens ha anat bé perquè hem pogut analitzar moltes coses en aquests dos mesos, detectar les coses que volem millorar amb més temps per treballar-les. Hem tingut un temps per reflexionar inesperat. Ara, amb la represa, tot és diferent. Ningú sap gaire bé què passarà amb la gestió de les lesions, els minuts... Tot és nou, tothom ho està assimilant.\nNatalia Arroyo: Contradictòriament, veniu d'un període amb molt de temps per pensar i ara el dia a dia, amb tants partits, no et deixa marge per incidir en aspectes concrets del joc. No deu ser senzill...\nNo tens gaire temps per treballar en grup, és cert. Ens hauria agradat tenir més temps per treballar alguns aspectes perquè, si no els entrenes, els perds. Tenir tants partits en pocs dies no permet fer entrenaments de grups sencers i treballar aspectes tàctics amplis. La situació t’obliga a tirar molt de la pissarra i de les xerrades, perquè no pots entrenar-ho tot sobre la gespa.\nN.A.: Quins aspectes de joc li agradaria poder treballar més?\nUna mica de tot, perquè si analitzes tota la informació que dones als jugadors xerrant, no deixen de ser paraules. I els jugadors no es queden amb tot el que dius. Moltes de les ordres que rep el jugador es processen millor quan es fan sobre el camp, de manera coordinada amb els companys. Si durant la setmana practiques 8 o 10 accions sobre com defensar una progressió del rival per la banda, fent unes tasques molt específiques, sempre és millor fer-ho al camp que no pas explicar-ho amb una pissarra, perquè són situacions reals. Jugant cada tres dies, no pots fer aquesta feina.\nT.P.: L’equip ha millorat molt en defensa aquestes setmanes i no ha encaixat cap gol.\nEn alguns aspectes hem pogut millorar, com la recuperació després de perdre la pilota. L’equip s’ha activat molt ràpid en aquest aspecte, i les situacions que cal defensar queden limitades a quan cal replegar-se. I cal seguir millorant en la defensa de la pilota. No totes les accions d’atac poden acabar amb una finalització, cal esperar els moments justos, per evitar perdre la pilota.\nT.P.: En canvi, en atac l’equip sembla bloquejat.\nUna cosa és el que vols fer i una de ben diferent és el que fa el rival. El rival també juga. Si pots marcar d’inici, com va passar contra el Mallorca, el partit és més fàcil per a un equip com el nostre. Contra equips disciplinats, saps que et tocarà patir més. Arriba l’angoixa i es perd la pausa. Però és clau recordar a la gent que els rivals juguen, que no tot es limita al que fem nosaltres.\nN.A.: Aquesta mirada en què el rival sembla que no existeixi és un pecat d’equip gran?\nNo, ja ens passava al Betis o al Las Palmas. Quan t’enfrontes a un rival en teoria menor, guanyar es converteix en una obligació. Ja va bé que sigui així, però els rivals tenen molt a dir. És cert que tenir jugadors de nivell pot marcar les diferències, però els partits són molt igualats, ho estem veient aquests dies.\nT.P.: Abans del primer partit va dir que tenia dubtes sobre la possibilitat de fer cinc canvis. Com ho veu ara?\nDe vegades fer cinc canvis pot ajudar i de vegades perjudica. Dependrà del partit. Tots els arguments, a favor o en contra, tenen raó. Es donarà la situació en què els cinc canvis puguin ajudar els equips grans i, altres vegades, els petits. Ara mateix no et sé dir si canviar les normes d’aquesta manera tan radical és bo o no. Amb el temps se sabrà si val la pena que es converteixi en una norma del joc que ja no marxi.\nT.P.: I l’aturada d’hidratació? S’ha convertit en un temps mort.\nÉs el mateix cas que els canvis. De vegades t’ajuda a tu i de vegades, com ens va passar al camp del Sevilla, els ajuda a ells. Portàvem 30 minuts espectaculars i, de sobte, ells van alliberar-se de la pressió després de la pausa.\n651x366 Quique Setién, entrenador del Barça / ERIC ALONSO / GETTY Quique Setién, entrenador del Barça / ERIC ALONSO / GETTY\nN.A.: Els entrenadors sempre demanen tenir temps per gestionar les plantilles. Ara ja els coneix més, ¿com es gestiona trobar minuts per a jugadors com Riqui Puig i Ansu Fati?\nAra ja portem prou temps per saber què pot donar cada jugador. En el cas de Riqui Puig i Ansu, que han gaudit de protagonisme, amb un gol inclòs, jo destaco que van donar dinamisme al joc. Ara cal valorar si això que van aportar poden continuar aportant-ho. I, com que ja ho han fet uns minuts, vol dir que tindran més oportunitats. Però abans de cada partit cal valorar qui ho farà millor.\nN.A.: Perquè, evidentment, fer entrar un jugador significa que n'ha de sortir un altre. És un problema?\nEsclar que és un problema. Tu saps el moment de cada jugador, com s'entrena. Vosaltres no podeu veure com s'entrenen, però jo sí. Per això prenem les decisions. I és cert que els jugadors emergents han d’entrar ocupant el lloc dels millors jugadors del món, que els tenim aquí. No és tracta de donar minuts a un jugador per veure què passa, perquè si fallen dos cops després es desinflarà el globus i ningú els farà cas. Cal saber gestionar els joves pensant que durin temps.\nT.P.: El debat del paper dels joves forma part del Barça però ¿com es gestiona treure de la gespa campions del món?\nEls jugadors que han arribat al Barça, que han costat diners, han demostrat ser els millors. Potser en algun moment algú passa un moment més fluix, però aquí tens campions del món, homes que han estat molts cops internacionals, que tenen l’experiència de gestionar-se ells mateixos per rendir bé. Aquestes decisions són molt difícils de prendre, no és una qüestió de ser valent o no. És que has de fer jugar els millors, has d’escollir. És un dilema molt gran. No fas jugar algú per caprici. No, abans has vist el seu estat d’ànim, l’has vist entrenar, hi has donat 100 milions de voltes per decidir qui jugarà. Treure de la gespa el millor del món costa molt.\nT.P.: No sé si ha vist el documental de Michael Jordan. Al Barça tenim jugadors similars, d’aquells que volen jugar sempre, que no es volen perdre ni un segon. Difícils de gestionar perquè són els millors, en part pel seu caràcter competitiu...\nÉs evident. Hi ha un tipus de futbolistes que es gestionen millor sols. Competeixen a un nivell al qual jo no he estat mai. Ells mateixos saben quan els toca descansar... Jo els puc assessorar, posar-los en un context que els faci forts dins d’un equip, perquè no poden anar a la seva. Però sobre com estan ells, el descans, les activitats... ells ho saben millor que jo, perquè són jugadors que porten 15 anys guanyant-ho tot. A mi em val el seu compromís. Veure’ls entrenar. Però ells saben molt millor que jo com autogestionar-se. És el que feia jo quan jugava dels 30 als 38 anys. Anava al míster i li deia que em convenia fer estiraments i treballs de força. Que seria millor que no pas segons quines coses. Sabia com arribaria millor al següent partit.\nN.A.: Però fins quan s’allarga l’etiqueta de ser els millors del món? ¿Fins quan aquesta etiqueta el protegeix d’anar a la banqueta quan l’esperit del jove demana pas? És una patata calenta...\nFer jugar més joves no és només competència meva, hauria de ser una aposta de club quan es planifica una temporada. Si tu fitxes cinc jugadors que són dels millors del món en la seva posició, serà difícil fer espai a un noi del planter. Volem guanyar-ho tot, volem estar a la primera línia, però també volem que un nano de 17 anys rendeixi com qui ha guanyat un Mundial.\nN.A.: I no és compatible?\nNomés és possible si son megacracks, perquè tot té un procés. T’exigeixen guanyar, però tothom hauria de reflexionar sobre aquest fet. És una qüestió àmplia.\nN.A.: Si estigués a les seves mans, ¿com construiria el projecte per seguir guanyant i regenerant l'equip?\nÉs un debat molt llarg. Abans de prendre decisions, caldria reunir els socis, el club, l’entrenador i fins i tot els periodistes per establir objectius i decidir quins camins volem seguir per arribar-hi. Fer una reflexió profunda sobre el que volem ja de sortida. I després tothom pot equivocar-se. Ara tothom parla de voler guanyar, però si trec quatre nanos i no guanyem, em faran fora. I si fitxem els jugadors que vol tot el món i es guanya, la gent estarà contenta, però els joves no tindran lloc. Tothom va improvisant sobre la marxa.\nT.P.: ¿Té la sensació que hi ha una tendència a exigir cada cop més? Últimament hem vist com es parla de fracassar quan guanyes la Lliga però no arribes a una final europea. ¿Tots en som culpables?\nSí, el futbol s’ha convertit en una cosa diferent. Molta gent ja no va al camp a gaudir del joc, només volen veure el seu equip guanyant. I guanyar o perdre pot dependre de centímetres. Ara llegeixo cròniques i no les entenc. Puc entendre que diguin que no jugues bé, però que diguin què no fas realment bé. Que només importa guanyar? De veritat? Hi ha un clima de crispació i tothom està amb la soga al coll, aquí ningú disfruta.\nN.A.: Quin panorama em pinta, doncs! Quan es disfruta entrenant?\nDisfrutes quan tens un equip conscient del seu moment, que s'ho passa bé jugant. Quan les coses plantejades en una pissarra es veuen al camp. I molts cops cal aïllar-se de tot l’entorn per fer-ho. Jo no puc fer més del que faig. Dono moltes voltes a la sortida de la pilota, a la manera de desorganitzar els rivals... Segurament puc fer més coses, però els meus coneixements arriben fins on arriben. Potser arriba un nou entrenador que millora les coses, qui sap, però nosaltres no deixem de donar voltes a la situació. Si no, ¿com expliques el que ha passat a la Reial Societat? Com poden haver canviat tant si és l’equip que es va merèixer no perdre al Camp Nou abans de la pausa? Ara en canvi, perd. I què ha canviat? L'estat d'ànim, potser.\nT.P.: No demanarem a la Natalia que valori la Reial Societat, ara que treballarà amb ells. Però entenc que consideres que no podem treure conclusions molt dures en un context sorprenent com aquest de la temporada del covid-19, quan tots els clubs busquen sobreviure com sigui, amb els plans alterats.\nÉs una situació especial, sobretot per al Barça i el Madrid, en què guanyar la Lliga pot dependre de 10 centímetres. O d'accions del VAR en què un centímetre et pren un gol o te'l dona. I qui no guanyi què serà, un fracassat? Jo crec que no. Potser podem fer-ho millor, però treballem molt.\nT.P.: Normalment al juny els jugadors negociaven contractes amb la temporada acabada. Ara toca jugar en plenes negociacions de mercat. ¿Afecta els futbolistes el fet de no saber què serà d’ells al cap d'uns dies?\nEls afecta, és obvi. Els jugadors no són robots, són persones, joves amb el seu entorn. No es desperten cada dia igual, i és normal que quan està en joc el seu futur visquin situacions de tensió. A d'altres potser no els afecta perquè són gent més preparada, però normalment els condiciona el joc.\nN.A.: Seria el cas d’Arthur.\nNo estic al dia del seu cas, no sé com el deu afectar. Jo intento xerrar amb ell i li demano que estigui centrat en el joc. En aquelles coses que ens poden ajudar. Ell hi posa bona voluntat, moltes ganes. Una altra cosa és si està encertat o no. Arthur interpreta el futbol d’una manera i ara li demanen que faci coses diferents. Com anar ràpid.\nN.A.: I no jugar a cinc tocs...\nQuan cal obrir defenses, cal ser ràpid, i per ser ràpid no s'han de fer tants tocs a la pilota, cal que la pilota vagi més ràpid per poder fer més mal.\nN.A.: ¿En atac l’equip s’ha malacostumat a deixar que Messi ho solucioni tot?\nNo és això, tot plegat té més a veure amb el fet que ens cal marcar ràpid, perquè ens alliberaria i ja no hauríem de forçar jugades en què ens caldria més pausa per desorganitzar l’equip. Sense posar-se en risc de perdre la pilota. Aquesta falta d’encert ens limita molt. Estem generant perill, però cal ser més efectius.\nT.P.: ¿Un dels seus grans reptes és connectar Griezmann al joc de l’equip?\nEll és un futbolista que es mou molt, però no es fàcil filtrar-li la pilota quan tens 10 jugadors tan tancats, tapant espais per la passada. Tot és conseqüència també d’haver passat tres mesos sense jugar, això afecta al ritme. Et toca jugar contra un rival disciplinat, com el dia del Sevilla, i costa trobar els espais. És gairebé impossible sorprendre aquests adversaris. Per a alguns jugadors aquestes situacions són molt frustrants. Potser ens falta un punt d’efectivitat i coordinació.\nT.P.: Última pregunta. ¿Es veu la propera temporada al Barça?\nSí, sempre ho penso. Quan arribo a un club penso que m’hi quedaré per a tota la vida, tot i que sé que no serà així. Em vols fer fora, ja? [Riu].


L'actuació s'inclou a la primera fase de de la Diputació de Tarragona i la Generalitat de Catalunya DIPUTACIÓ DE TARRAGONA\nDes del passat dimarts, 30 de juny, s’està treballant per tal de donar solució al tractament d’aigües residuals generades al Castell Monestir d’Escornalbou mitjançant una estació depuradora (EDAR). La Diputació de Tarragona ha adjudicat aquest mes de juny les obres a l’empresa Catalana d’Obres del Penedès per un import de 176.801,29 euros, amb un termini d’execució de sis mesos. Es compta amb el cofinançament del Fons Europeu de Desenvolupament Regional (FEDER) 2014-2020, Objectiu d'inversió en creixement i ocupació, eix 6\nAquest és un pas més, després de l’arribada d’aigua potable des de l’Argentera l’any passat, per donar resposta a les limitacions que representava no disposar d’aigua pel desenvolupament d’activitats i serveis adreçats als visitants del castell monestir. La depuradora era necessària pels serveis dels visitants, cafeteria i treballadors de l’espai. Les dues actuacions formen part de la Fase I: Infraestructures i entorn natural, del conjunt d’intervencions que des de la Diputació de Tarragona i la Generalitat de Catalunya s’han programat al Castell Monestir d’Escornalbou i al seu entorn.\nAquesta primera fase, anomenada Operació Baronia d’Escornalbou i executada gairebé al 50 %, és un projecte liderat per la Diputació de Tarragona i cofinançat pel Fons Europeu de Desenvolupament Regional, amb un ajut de 613.908,48 euros d’una inversió total prevista d’1.484.137,66 euros. A part de la depuradora d’aigües residuals també incloïa la recuperació del conjunt de petites ediﬁcacions de masoveria, d'usos agrícoles i ramaders, situades sota del cingle del castell monestir. Properament, s’adjudicaran les obres de recuperació de la xarxa de camins històrics que comuniquen Escornalbou amb els set pobles de la Baronia.\nLa segona fase: restauració del castell monestir\nLa segona fase d’actuacions preveu la restauració del Castell Monestir d’Escornalbou per a usos culturals. Comptarà amb el finançament del Ministerio de Transportes, Movilidad y Agenda Urbana, dins el programa 1,5% Cultural. L’aportació econòmica estatal és d’1.203.454,7 euros, que representa un 75% del pressupost total presentat (que és d’1.604.606,26 euros). Inclou les actuacions de rehabilitació de les golfes, coberta i canalització d’aigües pluvials de l’edifici principal; restauració de l’accés al recinte del castell monestir; rehabilitació i reforç estructural de la planta noble del castell monestir; rehabilitació de la planta baixa de l’edifici de la biblioteca per a aules i serveis culturals; rehabilitació de l’edifici destinat a lavabos i cafeteria, i, restauració de l’ermita de les Tres Verges.


L'equip de Ian s'enganxa a la Lliga - Superdeporte\nLLIGA BANKIA RASPALL\nL'equip de Ian s'enganxa a la Lliga\nvan superar a Pablo, Canari i Raúl, que continuen sense puntuar\nj. cano 24.01.2019 | 14:48\nLa tercera jornada de la Lliga Bankia de raspall va començar ahir al trinquet de Guadassuar on la formació de Dénia de Ian, Sanchis i Miravalles va superar per 25-5 a la de Xeraco amb Pablo, Canari i Raúl.\nDesprés d'un debut amb derrota que és millor oblidar, Ian i els seus companys porten dues victòries consecutives que són conseqüència del gran rendiment de l'equip. Principalment del rest de Senyera, que al dau torna a fer por i al rest és capaç de tornar-ho tot a més d'encarar-se a la galeria amb facilitat.\nSanchis i Miravalles també tingueren els seus moments per a lluir-se, parant pilotes i acabant-les. I es distribuïren perfectament el treball. Un deu en acoblament.\nPablo, Canari i Raúl continuen jugant bé de manera intermitent i realitzant 'regals' que els condemnem a la derrota. La d'ahir va ser la tercera. Encara en tenen set partides més en la fase en curs, però el marge d'error s'està reduint al mínim.\nL'equip passa molta pilota i té capacitat per castigar, com va demostrar Raúl amb unes quantes volees de luxe, Pablo espentant des de darrere i Canari buscant el pis, però en el moment de marcar la diferència no acaben de rematar.\nLa sessió al trinquet de Guadassuar es va tancar amb la partida de la Lliga 2 d'escala i corda en la qual José Salvador i Nacho es van imposar a Marc i Carlos per 60-35. Amb la suma dels 2 punts, els vencedors se situen líders en solitari.\nLa confrontació va ser bona tot i el folgat resultat i va tindre a Nacho com a gran protagonista, que va ser més determinant que Carlos en la consecució del quinze. Al rest, el duel va estar més parell.\nFinal d'infart i triomf de Moltó. Pilota\nMarrahí s'enganxa a la Lliga a costa de Pablo. Pilota


Partit de Baviera - Viquipèdia, l'enciclopèdia lliure\n28 d'octubre 1946, Munic\nEl Partit de Baviera (alemany Bayernpartei) és un partit independentista de Baviera (Alemanya) fundat el 1946 per Joseph Baumgartner. Respecte a temes europeus, aposta per una confederació i substituir l'independentisme pel regionalisme. Inicialment fou un partit amb cert ressò (17 escons al Bundestag a les eleccions de 1949), però des d'aleshores ha anat a la baixa.\nEn ciència el partit de Baviera és programàticament com el Partit Liberal amb marques conservadors en part com a federalista extrema, en part com un cristià conservador Partit descrit. Un dels seus objectius polítics és la possibilitat d'un referèndum sobre la retirada de Baviera des de l'Associació Alemanya de l'estat a més de l'enfortiment dels drets civils i la simplificació de dret tributari.\nEleccions de Baviera[modifica]\nIntenta ocupar el buit que va deixar el Partit Popular de Baviera. Les primeres eleccions de Baviera a les quals es va presentar foren les de 1950. Aquest cop va ser la tercera força política, amb el 17% dels vots. Fins a 1978 va baixar, i des de llavors mai ha superat l'1% dels vots. Va estar en el Landtag bavarès entre 1950 i 1966.\nResultats del Partit de Baviera a les eleccions des de 1946[modifica]\nEleccions a Baviera 2013 - resultats Partit de Baviera\n1998 0,7% 0,4%\n1994 1,0% 0,6% 1,6%\n1990 0,8% 0,5%\nA Wikimedia Commons hi ha contingut multimèdia relatiu a: Partit de Baviera\nObtingut de «https://ca.wikipedia.org/w/index.php?title=Partit_de_Baviera&oldid=27357987»\nLa pàgina va ser modificada per darrera vegada el 1 juny 2021 a les 13:44.


Ciutadans denuncia un "atac" al seu autobús de la marxa de l'Orgull\nCiutadans denuncia un "atac" amb pintura al seu autobús de la marxa de l'Orgull LGTBI+ a València\nCiutadans (Cs) ha informat que l’autobús amb el qual va participar en la manifestació de l’Orgull LGTBI de València aquest dissabte va patir un “atac amb pintura”. El síndic de la formació en Les Corts, Toni Cantó, ha anunciat que el partit “denunciarà els fets” i ha explicat a més que “una minoria” de participants “ha increpat, insultat, agredit o llançat pintura” a diputats i afiliats de Cs.\n“Aquests actes violents no interfereixen en la nostra obstinació de donar suport al col·lectiu i treballar per ell”, ha assegurat en un comunicat Cantó, que va participar en la marxa juntament amb altres membres del partit.\nEl dirigent de Cs ha avançat que denunciarà els fets perquè “els violents han de saber que els seus actes tenen conseqüències“. A més, ha agraït “el civisme i temprança de tots els companys que han patit l’atac”.\nA més, en un tuit, Cantó ha indicat: “Malgrat una minoria que ha increpat, insultat, agredit o llançat pintura als nostres diputats i afiliats, hem gaudit la desfilada de l’Orgull amb la immensa majoria de persones que, com a Ciutadans, comparteixen la lluita LGTBI des de la pluralitat i el respecte”.


Massatges | Hotel Can Xiquet\nComplementa la teva estada amb un tractament de benestar. Les nostres cabines són l'espai idoni per estirar-se, relaxar-se i disfrutar de les vistes.\nOferim un ampli catàleg de massatges i tractaments per desconectar, cuidar-se i recarregar el cos.\nLes cabines de tractaments, la sauna i el gimnàs conformen un espai de relax i wellness pels nostres hostes.\nL'autèntic benestar t'espera!\nPer més informació truqui al 972 554 455 o envi un correu a info@hotelcanxiquet.com.


El gran abocador de Barcelona tremola 15 anys després de tancar | Catalunya | EL PAÍS Catalunya\nZona restaurada de l'abocador de Vall d'en Joan (Garraf). Albert Garcia\nGavà 27 MAI 2021 - 19:28\tCEST\nEls veïns de la urbanització Plana Novella viuen, aparentment, en un lloc privilegiat. El centenar i mig de xalets estan repartits en ple cor del Parc Natural del Garraf, una ubicació que permet tenir contacte directe amb una natura fastuosa, alhora que es gaudeix d'una visió panoràmica sobre el mar prop de la ciutat de Barcelona. Tot això no fa que els veïns respirin tranquils. Darrere del turó entapissat d'arbres que veuen des de la finestra s'amaga l'abocador de Vall de Joan, que durant dècades va ser on anaven a parar tones de deixalles generades a la capital catalana i l'àrea metropolitana. Està clausurat des de fa 15 anys, però els que hi viuen a prop encara tenen certs temors.\nRiba-roja desafia la Generalitat i accelera l’abocador de residus\nLa urbanització Plana Novella pertany al municipi d'Olivella (Garraf), però una estreta carretera de corbes pronunciades la deixa aïllada de qualsevol nucli habitat. A 300 metres d'altura, sembla que compleix tots els requisits per reivindicar-se com a zona de tranquil·litat i aire pur. Fins i tot hi ha un monestir budista. “Aquí les nits són nits, no hi ha contaminació lumínica”, explica Cristina Lluent, propietària d'un sumptuós xalet amb una vista imponent, abans de revelar que, en aquest entorn, la incertesa se sent per allò que no es veu.\nLes tones d'escombraries latents que hi ha acumulades a l'abocador del Garraf, situat a prop del nucli de població, han activat els temors veïnals des que van percebre diverses tremolors de terra. “El que hi ha enterrat és una bomba de rellotgeria”, adverteix Lluent. Es refereix a l'acumulació de gasos tòxics que emmagatzema el subsol del massís i que, segons temen els veïns, són la causa de les fuetades sísmiques registrades aquestes darreres setmanes. El més notori va ser el del dia 11 de maig, i es va percebre també des de municipis més allunyats, com Olivella i Begues. Va ser poc després de les quatre de la tarda.\n“Jo estava treballant a casa i vaig notar com un soroll estrident, els veïns vam sortir al carrer per esbrinar què passava”, recorda Rodrigo Valdivieso, resident a Plana Novella. També viu allà Gemma Caballero, amb la seva parella i els seus tres fills. “El nen de cinc anys va sortir de la seva habitació espantat i preguntant què havia estat allò”, diu la mare. “Per a mi va ser com si es mogués la terra de sota casa, vaig pensar que la parcel·la se'ns desplomava”, detalla. A la seva parella, que estava teletreballant, li va fer l'efecte que els nens estaven més moguts del compte: “Del cop que vaig sentir, vaig pensar que havia caigut la llitera”. El seu xalet, una planta baixa, presenta esquerdes a uns quants racons. Ells afirmen que són pel tremolor del passat dia 11.\nEl grup de WhatsApp veïnal, creat com a mecanisme d'avís davant la presència d'estranys no identificats, va treure fum aquell dia. “Ens plantegem diverses possibilitats”, indica Cristina Lluent. Una de les primeres opcions era que alguna de les pedreres que hi ha a les costes del Garraf estigués fent treballs de detonació. “Fins i tot hem contactat amb la direcció del Parc Natural i amb la Guàrdia Civil, perquè supervisa les actuacions d'aquest tipus, i ens han negat que se'n fessin”, diu.\nTenint en compte la proximitat de l'aeroport i atenent l'estrèpit que es va notar en algunes cases, una altra opció que els va passar pel cap va ser un accident d'avió. “Però tampoc”, insisteix Lluent. L'Institut Cartogràfic i Geològic de Catalunya (ICGC) va registrar aquell dia un tremolor de 2,3 graus a la zona del Garraf. Se li ha demanat que emeti un informe sobre les possibles causes, però, de moment, només ha concretat que no va ser d'origen tectònic.\nJosep Maria Comas és espeleòleg de la Unió Muntanyenca Eramprunyà (UME), una entitat amb seu a Gavà i que participa en una investigació per avaluar la concentració de gasos als averns del massís del Garraf. Tenen sondes col·locades a diverses coves i esquerdes i, afirma Comas, “des de fa un any l'atmosfera dels averns ha empitjorat, i fins i tot hi ha llocs on és perillós entrar perquè hi ha concentracions elevades de metà i de CO2”. Al seu estudi, els espeleòlegs tenen el suport de la Universitat d'Almeria, que va desenvolupar un mètode de control de l'aire de les coves turístiques per assegurar-ne la conservació i fixar un límit de visitants. Comas avisa que el que es cou sota l'abocador no és un problema menor. “Que ningú es pensi que això afecta només el subsol, aquests gasos surten a la superfície i, si es donen unes condicions atmosfèriques determinades, els corrents porten aquestes bosses d'aire contaminat sobre nuclis habitats, com Castelldefels i Gavà”.\nL'Ajuntament d'aquest últim municipi ha reclamat a l'Àrea Metropolitana de Barcelona (AMB), l'entitat que gestiona l'abocador, que investigui les causes dels tremolors. L'AMB manifesta que està a l'espera de l'informe que emeti l'Institut Cartogràfic de Catalunya i que, si escau, faran les “actuacions que correspongui”. Joan Miquel Trullols, director del servei de prevenció i gestió de residus de l'AMB, en declaracions a TV3 ha admès l'acumulació de gasos, però ho cataloga com un “efecte temporal”. Unes obres d'impermeabilització de la superfície de l'antic abocador sembla que han inutilitzat la xarxa de pous que canalitzen el biogàs que emana de les deixalles enterrades. Segons Trullols, quan els treballs acabin, “l'impacte serà menor”. ”Encara que des de dalt sembli una catifa verda, és un abocador que està viu, que amaga un femer i l'AMB disposa de pressupost i de mitjans tècnics per gestionar-lo de manera correcta”, reclama Cristina Lluent.\nL'abocador de Vall de Joan es va clausurar fa 15 anys, però, sota terra, fermenten més de 26 milions de tones d'escombraries. Són els desaprofitaments i deixalles que va generar Barcelona i la seva àrea metropolitana durant tres dècades. El 2018, una injecció de 27,7 milions d'euros va desbloquejar la restauració, després d'una aturada de vuit anys, dels terrenys del vell abocador. Aquesta vegada són els gasos que emanen de les deixalles el que genera controvèrsia, però en altres ocasions les queixes feien referència als milers de litres de lixiviats que traspassen cap a pous i aigües subterrànies.


La Síndica de Barcelona denuncia problemes per contactar amb el 010 La Síndica de Barcelona denuncia problemes per contactar amb el 010 – Tot Barcelona | Notícies i Informació d'actualitat a Barcelona\nLa Síndica de Barcelona denuncia problemes per contactar amb el 010\nVilà admet que el servei s'ha trobat amb una situació "força complexa" però diu que cal garantir l'atenció als usuaris\nTreballadors del 010 de l'Ajuntament. 1-4-2019 | Ajuntament de Barcelona\nACN 13/07/2020 9:34 pm\nEn un comunicat, Vilà ha admès que la situació és “força complexa” i ha reconegut que s’han fet esforços per prestar un servei amb “necessitats creixents” i que la mateixa situació dificultava contractar i formar nous treballadors. No obstant això, la síndica ha constatat que al mes de juny encara hi havia ciutadans que tenien problemes per contactar amb el 010 i remarca que ho han de poder fer “sigui l’horari que sigui”. Per exemple, continua la síndica, en hores punta no es deixava l’opció de deixar un missatge ni tampoc s’informava que les línies estaven ocupades. Vilà explica que durant l’estat d’alarma s’ha impulsat la tramitació en línia però que hi ha un segment de la població que degut a la bretxa digital o d’altres motius opten per l’atenció telefònica. “Per tant, cal garantir aquest dret de la ciutadania i seguir ampliant esforços amb l’objectiu que la ciutadania pugui executar les gestions disponibles a través del 010”, conclou la síndica.\nVilà va rebre queixes de ciutadans que intentaven contactar amb el 010 des de telèfons fixos i telèfons mòbils i no obtenien resposta, ja que la comunicació es tallava en el primer to de trucada o apareixia un contestador i la línia es tallava. La síndica exposa el cas d’una ciutadana que havia de gestionar urgentment un canvi de domicili per fer el tràmit de la Renda Garantida de Ciutadania i necessitava la confirmació d’alta de l’IdCAT (identitat digital), que no podia tramitar virtualment per problemes ofimàtics.\nD’altra banda, la síndica ha informat que els ciutadans també han presentat queixes per problemes per contactar amb els telèfons d’emergències de manteniment d’habitatges o edificis del parc públic de l’Institut Municipal de l’Habitatge i Rehabilitació de Barcelona (IMHAB).


Comença una nova edició del programa Afis pediàtric per tractar el sobrepès i l'obesitat infantil, i fomentar els hàbits saludables | Ajuntament de Granollers\nInici » Comença una nova edició del programa Afis pediàtric per tractar el sobrepès i l'obesitat infantil, i fomentar els hàbits saludables\nComença una nova edició del programa Afis pediàtric per tractar el sobrepès i l'obesitat infantil, i fomentar els hàbits saludables\nImpulsat pels serveis de Salut Pública, Esports i l'ICS, dura tot el curs i es treballa en l'àmbit familiar\nImatge d'una de les sessions del curs passat. Fins ara, 44 infants han pres part al programa de l'Afis pediàtric.\nAquest mes d’octubre s’inicia la tercera edició del programa Afis pediàtric (activitat física per a infants), que porten a terme els serveis municipals de Salut Pública i Esports, i els serveis de Pediatria de l’ICS (Institut Català de la Salut).\nAfis pediàtric aborda el tractament del sobrepès i l’obesitat infantil amb un programa multidisciplinari que combina l’activitat física en grup, l’educació nutricional i el reforç conductual, tant individual com familiar. L’objectiu és aconseguir normalitzar l’índex de massa corporal (IMC) de l’infant, millorar-ne els hàbits alimentaris i que faci més activitat física i, de retruc, fer créixer la seva autoestima.\nEl programa, que és gratuït, s’adreça a infants de 6 a 12 anys que tenen sobrepès o obesitat. Els nens i nenes que hi participin faran exercici físic dos dies a la setmana, entre els mesos d’octubre i juny. Una vegada al mes, els infants i les seves famílies faran uns tallers educatius de tipus pràctic sobre alimentació, activitat física i benestar emocional. El programa es complementa amb altres activitats lúdiques, com un taller de cuina i una excursió familiar.\nLes famílies interessades a participar-hi hauran d’adreçar-se a l’equip de pediatria del CAP, que en farà la derivació corresponent. També poden contactar directament amb el servei municipal de Salut Pública (c. Portalet, 4, 2a planta, tel. 93 842 66 68).\nEl dia 19 d'octubre es farà la sessió de presentació (Gra, 17 h). En les sessions successives, els participants abordaran qüestions com l'alimentació saludable, la importància del moviment, la compra saludable i la publicitat enganyosa, l'esmorzar i el berenar equilibrats, o l'autoestima i la imatge personal.\nFins ara, 44 infants i les seves famílies han seguit el programa Afis pediàtric que tracta l’obesitat infantil i el sobrepès des de diferents disciplines. Un cop acabat, les famílies fan seguiment a través de l'equip de pediatria del CAP. La tercera edició s'obre a la participació d'una vintena d'infants.


L'endemà de la consulta del 9-N - Diari de Girona\nL'endemà de la consulta del 9-N\n09.11.2014 | 00:00\nL'endemà de la consulta del 9-N Diari de Girona\nAvui se celebra a tot Catalunya el que eufemísticament s'ha batejat com a "procés participatiu" que substitueix la consulta suspesa pel Tribunal Constitucional, a instàncies del Govern espanyol, però que en realitat pretenia ser un referèndum d'autodeterminació vinculant. Aquest garbuix de definicions no pot ignorar el fons de l'assumpte: la voluntat majoritària expressada en el Parlament català de consultar als ciutadans de Catalunya si volen mantenir l'actual vinculació politicojurídica amb l'Estat espanyol o prefereixen emprendre un camí en solitari amb els riscos i les incerteses que comporta la construcció d'un Estat nou amb la inicial oposició de la Unió Europea.\nUn any després de l'acord de quatre partits de la cambra catalana (CiU, ERC, ICV i CUP) per convocar una consulta d'autodeterminació, i després de dues suspensions del Tribunal Constitucional, els catalans que ho desitgin podran participar avui en un informal referèndum que ha organitzat el Govern català fent veure que no l'organitzava per no incórrer en un acte de desobediència. L'escenari és complex, però aquesta és la conseqüència de la falta d'acord entre la Generalitat i el Govern espanyol. Què succeirà avui? És difícil de preveure. Segur que centenars de milers de catalans acudiran als diferents "col·legis electorals" per emetre el seu vot i participar en aquesta inèdita jornada de reafirmació nacional. També és segur que el resultat de la votació serà majoritàriament un "sí-sí" favorable a la independència de Catalunya. No obstant això, l'única xifra que serà motiu d'anàlisi és la del nombre de ciutadans que hagin votat. En diversos àmbits s'ha quantificat en dos milions la quantitat de persones que haurien d'acudir a les urnes per considerar que la mobilització ha valgut la pena. Quina validesa legal tindrà la participació i el resultat de la consulta? Cap ni una, però tampoc en tenen les manifestacions i les tres darreres convocatòries de l'11-S han marcat l'agenda de la política catalana i espanyola els dos últims anys.\nSuperada la jornada d'avui, il·lusionant per a molts catalans, i havent complert Artur Mas la seva promesa de celebrar una consulta, encara que sigui un succedani més mobilitzador que refrendari, demà s'obre un nou capítol en les relacions entre Catalunya i Espanya. No sembla probable que Artur Mas tingui interès a convocar les anomenades eleccions plebiscitàries a curt termini. Més aviat els seus gestos apunten a allargar el màxim possible una legislatura que encara té dos anys per endavant. El president català ha anunciat aquesta setmana que demà enviarà una carta al president del Govern espanyol, Mariano Rajoy, per oferir la seva disposició a parlar per trobar "solucions". També Rajoy s'ha mostrat disposat a abordar una reforma constitucional, però amb un ampli consens. Considera que és insuficient un pacte entre PP i PSOE. El soci de govern de Mas, Oriol Junqueras (ERC), a qui les enquestes assenyalen com a futur guanyador d'unes eleccions catalanes, no vol ni sentir a parlar de cap pacte o negociació amb el Govern de l'Estat. Primer haurem de veure com es desenvolupa la jornada d'avui, però, actualment, qui ostenta la representativitat institucional de Catalunya és Artur Mas, com a president de la Generalitat. I, siguin quins siguin els passos que es donaran en un futur, tots condueixen a un pacte amb l'Estat.